Hukmatê AKPyî mîyanê 5 serran de Wan de 12 santralê hîdroelektrîkî (HES) viraştî. HESan reyde zî şaristan de 3 ocaxê pîlî yê kerrayan estê û hûmara nê ocaxanê madenî vera zêdîyena.
Vervatoxê Platformê Pawitişê Hewselî û aktîvîstê Komeleya Ekolojî ya Mezopotamya Vahap Işikliyî qirkerdişê xozaya Wanî ser o ANFyî rê qisey kerd.
Işikliyî vat: ''Eşteyê ocax û madenan Gola Wanî herimnenê. Selahîyetdarî îdîa kenê ke Gola Wanî ameye pakîkerdene la no raşt nîyo. Pê destê qeyûman, HES û ocaxan şaristan yeno texrîbkerdene. Darî birîyenê. Krîzo ekolojîk ê Wanî vurîya ziwatî. Awbendê Zernekî veng o. Wan de 12 HESî estê, rixmê bira Mehkemeya Şêwirmendîye zî Zîlane de HES virazîyeno. Nê HESî dewlete ra ber çewî rê fayde nêkenê.''
Işikliyî bale ante meseleya ocaxanê mermer û kerrayan ser û vat: ''Payîzava de kerdişê vera şarî resayî a aste ke dewî yenê vengkerdene. Ocaxê mermerî, ocaxê xizî û ocaxê bînî nebatanê herême vurnenê. Platformê Pawitişê Hewselî û Komeleya Ekolojî ya Mezopotamya vera ney kampanya kenê. Vera xoza şer ameyo îlankerdene. Ewro herême de dewî yenê vengkerdene. Şewatê daristanan û HESan reyde qereqolî virazîyenê.''
